Martin Roos (biskop)

**Martin Roos** (født 17. oktober 1942 i Satchinez (*Knees*) i kongeriket Romania) er en rumensk-tysk (banatschwabisk) prelat og emeritert katolsk biskop av Timișoara.
## Liv og virke
### Bakgrunn
Martin Roos fullførte barneskolen på fødestedet og gikk på ungdomsskolen i Alba Iulia (Karlsburg) mellom 1957 og 1961. Han begynte også sine teologiske studier i Alba Iulia, men fortsatte fra 1962 til 1969 i Vest-Tyskland ved Philosophisch-Theologische Hochschule Königstein.

### Prest
Han ble presteviet den 3. juli 1971 av Karl Joseph Leiprecht, biskop av Rottenburg. Han var sjelesørger i Stuttgart-Obertürkheim (1971–1973) og i Stimpfach (1973–1990). Etter den rumenske revolusjonen i 1989 tillot hans biskop, Walter Kasper, ham å vende tilbake til fødelandet. 

Deretter arbeidet han blant annet for *Priesterwerk St. Gerhard*.

### Biskop av Timișoara
Den 24. juni 1999 utnevnte pave Johannes Paul II ham til biskop av bispedømmet Timișoara, grunnlagt i 1930. Han ble ordinert til biskop av den apostoliske nuntius til Romania, erkebiskop Jean-Claude Périsset, den 28. august 1999. Medkonsekratorer var biskopen av Szeged-Csanád, Endre Gyulay, og Johannes Kreidler, hjelpebiskop i Rottenburg-Stuttgart bispedømme. Biskop Sebastian Kräuter overrakte ham hyrdestaven.

Med utnevnelsen opplevde bispedømmet Timișoara en fornyelse. Den administrativ organisering ble endret, aktivitetsstrategien likeså . Etter å ha tiltrått søkte Martin Roos etter de mest effektive måter å omorganisere bispedømmet blant annet under hensyntagen til dets sammensatte etnisitet: ungarere, tyskere, rumenere, bulgarere, kroater, tsjekkere og slovaker. På slutten av 2000 ble bispedømmet administrativt omorganisert, med tre erkediakonier: Mureș, Timiș og Banatului Montan, og åtte dekanater. På sentralt nivå ble Bispedømmets ungdomssenter, Bispedømmets katekesenter, Kulturminnekontoret etablert og Domkapitlet, det eneste aktive i landet, oppdatert. Den mest påtrengende og viktigste aksjonen gjaldt den permanente videreutdannelse av presteskapet gjennom kurs og direkte praksis for prester under de såkalte «sabbatsukene». Hvert år, i løpet av en uke tilbrakt i bispedømmesenteret, omskolte prestene seg i tråd med teologiske studier, setter seg inn i administrative aktiviteter og har direkte kontakt med biskopen og administrativt personale.

Fremme av åndelig fellesskap ble styrket ved pilegrimsreiser organisert for å viktige steder i bispedømmet: Katedralen, Maria Radna-basilikaen, Maria Ciclova og Cenad-kirkene. 

Den 4. februar 2011 tildelte det teologiske fakultet i Fulda ham en æresdoktorgrad på grunn av hans tjenester til forskningen innen kirkehistorien til Banatområdet samt til studier og utdanningsutveksling, spesielt i presteutdanning, mellom bispedømmene Timișoara og Fulda. Den apostoliske nuntius til Tyskland, erkebiskop Jean-Claude Périsset og biskop Heinz Josef Algermissen samt rektor Christoph Gregor Müller og regens Cornelius Roth deltok i den eukaristiske feiring i kapellet til bispeseminaret.

Pave Frans innvelget hans aldersrelaterte avskjedssøknad den 16. mai 2018. Hans etterfølger ble József-Csaba Pál.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Jean-Claude Périsset (1939- ) *1997
* Biskop *Martin Roos* (1942–) *1999

## Referanser


## Eksterne lenker
*